
DR 30.7.2018                                                               33                    

 
Dato’ Seri Hamzah bin Zainudin [Larut]: Akan tetapi ia juga adalah menjadi 

engine of… 

Tuan Lim Lip Eng [Kepong]: Yang Berhormat Larut. 

Timbalan Yang di-Pertua [Tuan Nga Kor Ming]: Yang Berhormat Larut, Yang 
Berhormat Kepong hendak mencelah. Benarkan atau tidak? 

Dato’ Seri Hamzah bin Zainudin [Larut]: Tidak payah... [Disampuk] 

Timbalan Yang di-Pertua [Tuan Nga Kor Ming]: Okey, Yang Berhormat Larut 
tidak bagi. 

Dato’ Seri Hamzah bin Zainudin [Larut]: Menyentuh tentang lebuh raya. Saya 
hendak maklumkan, inilah salah satu janji yang dibuat oleh Yang Berhormat Simpang 
Renggam. Semasa berkempen, beliau berkata sekiranya mereka menang, lebuh raya untuk 
balik ke Simpang Renggam dari Kuala Lumpur untuk hari raya sebagai contoh, tidak payah 
dibayar lagi tetapi ia tidak menjadi kenyataan.  

Banyak negara maju berhutang dengan jumlah yang besar kerana mereka yakin 
bahawa dengan dana yang ada mampu menjana pembangunan negara dan melaksanakan 
projek untuk memanfaatkan rakyat, yang bersifat mengagihkan pendapatan serta 
mengurangkan perbezaan pendapatan dalam kalangan rakyat.  

Sebagai contoh, program-program pembangunan IKS, pembangunan francais dan 
sebagainya. Kemajuan ini, akhirnya membuka lebih banyak peluang pekerjaan, pemilikan 
aset-aset dan menjadikan ekonomi kita lebih besar. Lihat sahaja penduduk Malaysia yang 
bekerja meningkat 2.3 peratus pada suku pertama tahun ini berbanding 2.2 peratus pada 
suku keempat tahun 2017. 

Sementara dalam index ease of doing business, Malaysia telah mencapai satu 
tahap yang boleh dibanggakan. Ia sehingga mencapai satu angka yang semua kita 
menggunakannya untuk memberitahu sebagai contoh, ease of doing business kedudukan 
Malaysia berada dalam trend yang begitu menaik daripada tahun 2010. Ini terbukti bahawa 
Yang Berhormat Pekan mengambil alih tampuk pemerintahan sebagai Perdana Menteri yang 
bermula pada  tahun 2009, GDP atau KDNK negara hanyalah sekadar USD202.3 bilion 
semata-mata.  

Akan tetapi pada tahun 2017, ia meningkat kepada USD314.5 bilion. Manakala 
kalau dibandingkan daripada tahun 1981 hingga tahun 2003, ia peningkatan hanya sebanyak 
USD85.2 bilion yang memakan masa 22 tahun. Manakala Yang Berhormat Pekan dapat 
meningkatkan USD112 bilion hanya dalam masa lapan tahun semata-mata.  

Ini membuktikan bahawa Model Ekonomi Baru (NEM) di bawah pentadbiran Yang 
Berhormat Pekan berjaya membawa Malaysia keluar dari status negara membangun kepada 
negara berpendapatan tinggi. Kita minta supaya Kerajaan Pakatan Harapan dapat 
mempertingkatkan, supaya dapat mencapai target kita pada tahun 2020 untuk menjadi 
sebuah negara yang maju.  

Kita harus bersyukur akan nikmat yang Allah SWT berikan kepada kita, bukan 
berdoa supaya negara kita bankrap sehingga rakyat dipinta untuk menderma. Penstrukturan 
semula adalah salah satu mekanisme yang patut kerajaan lakukan untuk mengurangkan kos 
pinjaman tetapi bukan dengan menakut-nakutkan rakyat dan sehingga pelabur lari dan 
menyebabkan ramai pelabur asing menjual saham sehingga Indeks Bursa Saham kita turun 
ke paras terendah. 

■1240 

 Bukan itu sahaja, malahan ringgit kita juga tertekan sehingga jatuh ke paras RM4.06 
dan ada yang menyangka kan sehingga hujung tahun ini, ianya mungkin mencecah RM4.30. 
Sudah-sudahlah, no more blame game, move forward, dengan izin. Jangan korupkan 
pemikiran rakyat dengan berselindung di sebalik human rights. Semuanya atas dasar hak 
asasi manusia, Malaysia baharu sehingga berikan segala-galanya tanpa melihat bahawa 
Melayu dan bumiputera juga mempunyai hak dalam negara kita. 

  

 



Dato' Seri Hamzah bin Zainudin [Larut]: Akan tetapi ia juga adalah menjadi. engine of... Tuan Lim Lip Eng [Kepong]: Yang Berhormat Larut. Timbalan Yang di-Pertua [Tuan Nga Kor Ming]: Yang Berhormat Larut, Yang Berhormat Kepong hendak mencelah. Benarkan atau tidak?. Dato' Seri Hamzah bin Zainudin [Larut]: Tidak payah... [Disampuk]. Timbalan Yang di-Pertua [Tuan Nga Kor Ming]: Okey, Yang Berhormat Larut tidak bagi. Dato' Seri Hamzah bin Zainudin [Larut]: Menyentuh tentang lebuh raya. Saya hendak maklumkan, inilah salah satu janji yang dibuat oleh Yang Berhormat Simpang Renggam. Semasa berkempen, beliau berkata sekiranya mereka menang, lebuh raya untuk balik ke Simpang Renggam dari Kuala Lumpur untuk hari raya sebagai contoh, tidak payah dibayar lagi tetapi ia tidak menjadi kenyataan. Banyak negara maju berhutang dengan jumlah yang besar kerana mereka yakin bahawa dengan dana yang ada mampu menjana pembangunan negara dan melaksanakan projek untuk memanfaatkan rakyat, yang bersifat mengagihkan pendapatan serta mengurangkan perbezaan pendapatan dalam kalangan rakyat. Sebagai contoh, program-program pembangunan IKS, pembangunan francais dan sebagainya. Kemajuan ini, akhirnya membuka lebih banyak peluang pekerjaan, pemilikan aset-aset dan menjadikan ekonomi kita lebih besar. Lihat sahaja penduduk Malaysia yang bekerja meningkat 2.3 peratus pada suku pertama tahun ini berbanding 2.2 peratus pada suku keempat tahun 2017. Sementara dalam index ease of doing business, Malaysia telah mencapai satu tahap yang boleh dibanggakan. Ia sehingga mencapai satu angka yang semua kita menggunakannya untuk memberitahu sebagai contoh, ease of doing business kedudukan Malaysia berada dalam trend yang begitu menaik daripada tahun 2010. Ini terbukti bahawa Yang Berhormat Pekan mengambil alih tampuk pemerintahan sebagai Perdana Menteri yang bermula pada tahun 2009, GDP atau KDNK negara hanyalah sekadar USD202.3 bilion semata-mata. Akan tetapi pada tahun 2017, ia meningkat kepada USD314.5 bilion. Manakala kalau dibandingkan daripada tahun 1981 hingga tahun 2003, ia peningkatan hanya sebanyak USD85.2 bilion yang memakan masa 22 tahun. Manakala Yang Berhormat Pekan dapat meningkatkan USD112 bilion hanya dalam masa lapan tahun semata-mata. Ini membuktikan bahawa Model Ekonomi Baru (NEM) di bawah pentadbiran Yang Berhormat Pekan berjaya membawa Malaysia keluar dari status negara membangun kepada negara berpendapatan tinggi. Kita minta supaya Kerajaan Pakatan Harapan dapat mempertingkatkan, supaya dapat mencapai target kita pada tahun 2020 untuk menjadi sebuah negara yang maju. Kita harus bersyukur akan nikmat yang Allah SWT berikan kepada kita, bukan berdoa supaya negara kita bankrap sehingga rakyat dipinta untuk menderma. Penstrukturan semula adalah salah satu mekanisme yang patut kerajaan lakukan untuk mengurangkan kos pinjaman tetapi bukan dengan menakut-nakutkan rakyat dan sehingga pelabur lari dan menyebabkan ramai pelabur asing menjual saham sehingga Indeks Bursa Saham kita turun ke paras terendah. #1240. Bukan itu sahaja, malahan ringgit kita juga tertekan sehingga jatuh ke paras RM4.06 dan ada yang menyangka kan sehingga hujung tahun ini, ianya mungkin mencecah RM4.30. Sudah-sudahlah, no more blame game, move forward, dengan izin. Jangan korupkan pemikiran rakyat dengan berselindung di sebalik human rights. Semuanya atas dasar hak asasi manusia, Malaysia baharu sehingga berikan segala-galanya tanpa melihat bahawa Melayu dan bumiputera juga mempunyai hak dalam negara kita.